*Буйрукка тиркеме*

Региондорду өнүктүрүү жана өлкөнү санариптештирүү жылына арналган

“Ысык-Көл досторун чакырат-2019” эл аралык

этно-карнавалынын

ЖОБОСУ

**Этно – карнавалдын максаты:** Кыргызстандын, КМШ өлкөлөрүнүн жана чет өлкөлөрдүн этномаданияттык баалуулуктарын өздөштүрүү, кайра жаңылантуу жана сактоо; достук мамилени орнотуу, маданият аралык диалогду өнүктүрүү; ар түрдүү өлкөлөрдүн таланттуу балдарынын жана жаштарынын чыгармачыл баарлашуусуна шарт түзүү; кошумча билим берүү мугалимдеринин усулдук, билим берүүчүлүк, чыгармачылык иштер боюнча тажрыйба алмашуусу.

**Этно – карнавалдын уюштуруучулары:**

* Кыргыз Республикасынын Билим берүү жана илим министрлиги
* «Балажан» Республикалык эстетикалык тарбия берүү окуу-усулдук борбору – ЮНЕСКОнун Кыргызстандагы Алгачкы клубу

Өнөктөштөр:

* ЮНЕСКО клубдарынын Азиялык-Тынч океандык Федерациясы жана Ассоциациясы.
* Каз ФУГА
* ЮНЕСКОнун Кыргызстандагы Клубдарынын Ассоциациясы, Кыргызстан.
* КРнын маданият, туризм жана маалымат министрлиги
* Бишкек шаарынын мэриясы
* Республикалык МАИ.
* «Барчын» балдардын эл аралык спорттук, ден-соолук чыдоочу комплекси

Өткөрүү орду:

* Бишкек шаары, Кыргызстан.
* «Барчын» балдардын эл аралык спорттук ден-соолук комплекси, Ысык-Көл областы. Кыргызстан.

Жалпы жобо:

* “Ысык-Көл досторун чакырат-2019” эларалык этно-карнавалы Ысык-Көл көлүнүн (деңиз деңгээлинен 1610 метр бийиктикте турган) күнгөй жээгиндеги «Барчын» балдардын ден-соолук комплексинде өтөт.

Этно-карнавалга катышуучулардын жаш курагы 9 жаштан 15 жашка чейин.

Этно-карнавалдын программасы:

* 2019-жылдын 13-июлунда саат 15:00дөн 19:00гө чейин этно-карнавалга Бишкек ш. келүү.
* 2019-жылдын 14-июлунда Бишкек шаарында этно-карнавалынын ачылышы.
* 2019-жылдын 14- июлунда саат 15:00дө Бишкек шаарынан чыгуу.
* 2019-жылдын 20-июлунда 15:00дө «Барчын» комплексинен Бишкек шаарына келүү.

**14-20 июлдагы «Барчын» комплексиндеги этно-карнавалдын программасы:**

* Ысык-Көл көлүндө кайыкка түшүү;
* Ысык-Көл ойдуңундагы тоо капчыгайларына экскурсиялар;
* өлкөнүн этномаданиятын көрсөтүү: бий, ыр жана музыкалык фольклору;
* спорттук мелдештер;
* этно-карнавалдын катышуучуларынын гала-концерти;
* Кыргызстандан, Россиядан, Өзбекстандан, Индиядан өнөр чеберлери менен өтүлүүчү бий, вокал. Элдик аспаптар боюнча мастер-класстар.
* Этно-карнавалдын алкагында балдар чыгармачылыгынын “Ысык-Көл досторун чакырат” аттуу VI эл аралык сынагы, эстрадалык ыр, элдик аспап, дастан, элдик бий, көркөм окуу аталмалары боюнча өтөт. *(Тиркеме 2.1.)*

 **Программанын педагогикалык камсызданышы:**

1. Ар бир өкүлчүлүккө коштоочу (Гид).
2. Программага интеактивдик, таанып билүүчүлүк оюндарды, сынактарды, суроо-жоопторду камтыган кечки иш чаралар.
3. Өлкөнүн же аймактын маданияты менен тааныштыруу кечелери.

Өкүлчүлүктөрдүн жетекчилери үчүн VIII эл аралык илимий-практикалык конференция өткөрүлөт

**Жашоо шарттары:** 2-3, 4-5 орундуу, бардык ыңгайлуулуктар каралган бөлмөлөр, 5 жолу тамактануу.

**Катышуучулар өздөрү менен зарыл болгон бардык каражаттарды алып келүүлөрү керек:** Музыкалык чыгармачылык жамааттар:

* өз өлкөсүн, аймагын көрсөтүү үчүн улуттук кийимдер;
* **мини дискте, (USB) флеш-топтоочуда** фонограммалар;
* ачылышта өз өлкөсүн же аймагын көрсөтүүчү 3-8 мүнөттүк аталмалар боюнча музыкалык номер;
* Бий боюнча сынакка катышуучулар: машыгуу үчүн кийим, чешкалар, мини дискте, (USB) флеш-топтоочуда фонограмма
* Ыр боюнча сынакка катышуучулар: фонограммы (плюс, минус), концерттикм костюмдар;
* Аспап боюнча сынакка катышуучулар: элдик аспаптар, улуттук костюм.

**Өкүлчүлүктөр:**

өлкөсүнүн стандарттык көлөмдөгү 2 желек алып кеүүлөрү керек (бири желек илгичке илип жогору көтөргөнгө, экинчиси парадга катышуу үчүн) майда желектер катышуучулардын санына жараша, жарнамалык буклеттер, маалымат баракчалар, катышуучу өлкө жөнүндө билдирген ар түрдүү материалдар;

- ар бир өкүлчүлүк расмий өкүлдөргө тапшыруу үчүн 3 улуттук белек алып келүүлөрү зарыл;

- CD, флеш-топтоочуда (USB) жана мини-дискте жазылган өз өлкөсүнүн Гимнинин фонограммасы.

**Уюштуруу төгүмү:**

Уюштуруу төгүмүнүн суммасы этно-карнавалдын ар бир катышуучусуна: **7650 с.**

Уюштуруу төгүмүнүн суммасына төмөнкүлөр кирет:

* жатакана (*Бишкек шаарында, Ысык-Көлдө*);
* тамактануу *(Бишкек шаарында 3 жолку, Ысык-Көлдө 5 жолку тамактануу)*
* жол кире (автобус) Бишкек шаарынын ичинде, этно-карнавалдын катышуучуларынын жалпы колоннасында Бишкек шаарынан «Барчын» комплексине чейин жана кайра кайтууга.
* **Катышуудан баш тарткан учурда уюштуруу төгүмү кайтарылып берилбейт.**

15тен (он беш) ашык сандагы топтун **жетекчиси** уюштуруу төгүмүнөн бошотулат.

***Көңүл бургула!*** *Этно-карнавалга келген учурда бардык уюштуруу маселелери түздөн-түз топтун жетекчиси менен чечилет.*

Этно-карнавалга катышууга жанаавтобустагы орунга өтүнмөнү, ошондой эле уюштуруу төгүмүнүн 30%ын 2019-жылдын 1-апрелине чейин жиберүү зарыл. Уюштуруу төгүмүнүн калган бөлүгүн – 70%ы 2019-жылдын 1-майына чейин төлөнөт.

Өтүнмөнү balajan@mail.ru электрондук почтасына жөнөтүңүздөр:

 Жиберилген өтүнмөлөргө ылайык, уюштуруучулар 15-апрелге чейин этно-карнавалга катышууга расмий чакыруу жиберишет. Расмий чакыруу алган өкүлчүлүктөр этно-карнавалдын катышуучулары болуп саналышат. *Расмий чакыруудан кийин катышуучулардын сандык курамы жана аты-жөнү өзгөртүлбөйт!*

 Чет өлкөлүк катышуучулардын этно-карнавалдын өтүү ордуна чейинки жол киреси жөнөтүүчү тараптын же катышуучулардын өз эсебинен жүргүзүлөт.

Этно - карнавал боюнча материалдар «Балажан» борборунун www.balajan.kg сайтында жайгаштырылган.

Маалымат телефондору: +996(312)383260, + 996(312)486475, +996(312)881211

 **Эскертүү:** көлдүн үстүндө кайыкка түшүү жана тоо капчыгайларына экскурсияга баруу жол баракчанын баасына кирбейт, ал чыгымдар этно-карнавалга келген учурда, этно-карнавалдын катышуучуларынын эсебинен төлөнөт.

Болжолдуу баасы:

-кайыкка түшүү: бир адамга 10 $ ;

**-**тоо капчыгайларына экскурсия - бир адамга 15$ дан 22$ га чейин.

**Күндүн, эс алуунун жана чыгармачылыктын дүйнөсүнө кош келиңиздер!**

**Өтүнмөнүн формасы:**

Региондорду өнүктүрүү жана өлкөнү санариптештирүү жылына арналган

“Ысык-Көл досторун чакырат-2019” эл аралык

этно-карнавалына катышууга

**Өтүнмө**

Кыргызстан, 13 -20 июль, 2019-ж.

**БУЛ ФОРМАНЫ** толтуруп, **2019-жылдын 1-апрелинен кеч эмес** жибериңиздер

|  |  |  |  |
| --- | --- | --- | --- |
| Өлкө |  | Мекеменин, мектептин, студиянын аталышы |  |
| Шаар, область |  | Мекеменин дареги, тел., факс, e-mail: |  |
| Коштоочу адамдар аял, эркек |  | Байланыш маалыматтар (иштеген жери, кызматы, тел, уюлдук байланыш) |  |

|  |  |  |  |  |  |
| --- | --- | --- | --- | --- | --- |
|  **№** | **Катышуучунун фамилиясы, аты** | **Туулган жылы, айы** | **кыз.** | **эрк.** | **Кайсы мастер-класска катышат** |
|  |  |  |  |  |  |
| Келүү күнү |  | Кетүү күнү |  |
| Келүү сааты |  | Кетүү сааты |  |
| Келүү орду |  | Кетүү орду |  |
| Келүү транспорту |  | Кетүү транспорту |  |
| Автобустагы орунга өтүнмө | Бир жагына | Эки жагына | Балдардын саны | Чоңдордун саны | Бардык орун |
|  |  |  |  |  |

Биздин байланыштар: Кыргыз Республикасы, Бишкек ш., Москва көч. 53. (+996 312 383260, +996 312 881211, + 996 312 486475, факс: +996 312 486319; e-mail: balajan@mail.ru; сайт: [www.balajan.kg](http://www.balajan.kg)).

Кайрылыңыздар:

Мусина Дария Сапарбековна - «Балажан» борборунун директоруна,

Молдалиева Замира Абыкановна – «Балажан» борборунун директорунун орун басарына,

Акбаралиева Адиля Ильдаровнага